Exqrch/javanese-Komodo-pixelgpt huggingface dataset:
Nanging saiki ganyong wis langka ing désa-désa, amarga ora ana sing mbudidaya lan ora ana sing gawé jajanan nganggo bahan saka glepung ganyong
Ganyong kalebu tuwuhan kang cukup poténsial kanggo sumber karbohidrat
Ganyong uga bisa dadi tuwuhan kang dadi bahan dhasar indhustri
Ganyong kang duwé jeneng latin "Canna edulis Kerr" kalebu tuwuhan herba kang asalé saka Amérika Selatan
Rhizoma utawa umbi ganyong yèn wis diwasa bisa dipangan kanthi diolah dhisik utawa dijupuk patiné
Nalika panén umbi, gumantung ing laladan kang dianggo nandur
Ing dhataran cendhèk, ganyong wis bisa dipanén nalika umur 6-8 sasi, nanging ing laladan kang udan saben tauné, wektu panen luwih suwé ya iku nalika umuré 15-18 sasi
Umbi kang wis tuwa bisa ditandhani yèn godhong utawa wit ganyong wis malih dadi warna kuning
Ganyong kalebu tuwuhan umbi-umbian kang diarani tuwuhan dwi taunan utawa dua mangsa
Sawisé iku godhongé garing lan tuwuhan iku bakal ilang
Nanging yèn wayah udan tunas ganyong bakal thukul saka pucuk-pucuk umbi utawa rhizoma
Ganyong lumrahé dijupuk umbiné, mulané diarani tuwuhan umbi
Umbi ganyong ngadhut akèh karbohidrat
Umbi iki sajatiné rhizoma kang wujud wit kang thukul ing lemah
Werna wit lan godhongé gumantung karo varietasé, semana uga warna sisik uwiné
Ganyong duwé dhuwur nganti 3 méter
Dhuwur iki diukur wiwit pucuk tuwuhan nganti sandhuwuré rhizoma utawa umbi
Ganyong kalebu tuwuhan rumpun lan tuwuhan herba
Kabèh pérangan wite vegetatif ya iku wit, godhong, lan kelopak kembang kaya-kaya ana liline
Tuwuhan iki tetep awerna ijo nalika uripé.
Yèn wis tuwa wit lan godhongé bakal garing lan kaya-kaya mati
Nanging tuwuhan iki ora mati awit yèn wayah udan rimpang utawa uwin bakal nukulake tunas lan urip manèh
Tuwuhan ganyong dhuwuré 0,9-1,8 mèter
Ing Queensland dhuwuré ganyong ngasi 2,7 mèter
Nanging ing Jawa dhuwure kang umum kurang-luwih 1,35-1,8 mèter
Godhong ganyong amba lan dhapuré "elip" dawa lan ing bonggol godhongé rada lincip
Dawané godhong kurang luwih 15–60 cm lan ambané 7–20 cm
Ing pérangan tengah godhong ana "balung daun" kang kandel banget
Werna godhongé warna-warna, ana kang ijo nganti ijo tuwa
Ana uga godhong kang ana garis-garis ungu utawa ungu kabéh
"Pelepah" ganyong uga ana kang rupané ungu lan ijo
Tuwuhan ganyong uga duwé woh nanging ora sampurna lan ora mbentuk
Woh ganyong dumadi saka telung ruangan kang isiné wiji kang rupané ireng kang cacahé 5 wiji saben ruang
Tuwuhan ganyong duwé umbi kang gedhé lan dhiaméteré kurang luwih 5-8,75 cm lan dawané 10–15 cm
Sisik umbi wernané ungu utawa coklat
Ing Indonésia ana loro kultivar utawa variétas ganyong ya iku ganyong abang lan ganyong putih
Ganyong abang wernané wit, pelepah lan godhongé abang rada ungu
Yèn ganyong putih wit, godhong lan pelepahé nduwé warna ijo lan sisik uwiné awerna coklat
Ganyong asalé saka Amérika Selatan, nanging ganyong wis bisa thukul nyebar saka Sabang nganti Merauké
Habitat kang paling akèh ya iku ing Jawa Tengah, Jawa Wétan lan Bali
Tuwuhan iki lumrahé dadi usaha sampingan para panduduk
Ganyong ditandur dadi tuwuhan sela bareng karo jagung sawisé panén pari gogo
Uwi ganyong kang wis dipanén bisa digawé glepung
Glepung iki bisa diolah utawa didol.
Miturut Nikolai Ivanovich Vavilov, salah sawijiné ahli botani saka bekas Uni Soviet, asal-muasal ganyong ya iku saka Amérika Selatan, ya iku ing laladan Peru, Bolivia, lan Equador
Ganyong bisa dipangan kanthi cara digodhog lan kanggo jajanan ngombé tèh utawa kopi
Ganyong uga bisa diolah dadi pati utawa glepung ganyong
Kajaba iku uga bisa digawé jenang, kripik, lan bolu
Uwine kang isih enom, ing Amérika Selatan lumrahé kena kanggo sayuran lan uga dadi camilan
Pucuk lan gagang godhong kang isih enom bisa kanggo pakan ternak
Kembang ganyong uga duwé warna kang éndah kang bisa dadi tuwuhan "hias".
Pattimura #ALIH Kapitan Pattimura (#ALIH), gadhah nama asli Thomas Matulessy utawi Thomas Matulessia
Pattimura, miyos ing Saparua
Panjenengané punika putra Frans Matulesi kaliyan Fransina Silahoi
Ing salebetipun buku biografi Pattimura vèrsi pamaréntah ingkang pisanan terbit, M Sapija nyerat, "Bilih pahlawan Pattimura kagolong turunan bangsawan lan asalipun saking Nusa Ina (Seram)
Bapanipun ingkang namanipun Antoni Mattulessy punika putranipun Kasimiliali Pattimura Mattulessy
Ingkang pungkasan puniki inggih punika putra nata Sahulau
Sahulau wujud nama tiyang ing nagari ingkang wonten ing satunggil teluk ing Seram Selatan".
Ketéla rambat Ketéla rambat utawa uwi legi ("Ipomoea batatas" L.) iku jinis tetuwuhan budidaya
Pérangan sing dimupangataké yakuwi oyod sing wujud uwi kanthi kadhar gizi (karbohidrat) sing dhuwur
Ing Afrika, uwi ketéla rambat dadi salah siji sumber panganan pokok sing wigati
Ing Asia, saliyané dimupangataké uwiné, godhong sing isih anom uga dadi bahan janganan
Ana uga sing dadi pethètan amarga warna godhongé kang éndah
Ketéla rambat asal saka Amérika Kidul
Bera Bera iku lemah utawa lahan tetanèn wujud sawah utawa tegalan kang kahanané tanpa tuwuhan utawa sengaja diumbar ora ditanduri saéngga isiné mung suket
Lahan iku ora ditanduri racaké amarga kakurangan banyu kang dibutuhaké kanggo budidaya tuwuhan
Lahan bera iki kerep tinemu ing tlatah sing tetanèn nganggo sistim sawah tadhah udan sing ing mangsa katiga ora ana banyuné amarga arang udan
Béda karo lahan irigasi sing ilèn banyuné bisa lumintu saéngga para among tani bisa nandur pari tanpa kendhat, malah nganti kaping telu sataun
Ing sawah lahan irigasi iki arang tinemu lemah sing bera.
Ara-ara Ara-ara yaiku palemahan jembar kang ora tinanduran tur ora digarap kanggo sawah lan tegal
Ing karang padésan, ara-ara iki kerep dadi panggon angon sapi utawa panggon dolan bocah angon kaya ta dolanan bal-balan, manjer layangan, golèk jangkrik lan sapanunggalané
Palemahan kang diumbar bera iku racaké amarga kurang banyu kanggo mbudidaya tetuwuhan
Ing laladan kutha uga kerep tinemu palemahan kang dadi ara-ara
Babagan iki wiyahé amarga anané sulaya hak duwé lemah utawa isih diumbar déning kang duwé lemah sinambi nunggu regané mundhak.
Prastawa Bom Iskandariyah 1 Januari 2011 Prastawa Bom Iskandariyah 1 Januari 2011 iku serangan téroris sajabané sawijining Gréja Koptik ing Iskandariyah, Mesir
Serangan iki awujud bom "bunuh diri" lan durung ana sing ngakoni
Ana kurban jiwa 32 wong téwas lan kurang luwih 97 wong tatu-tatu
Para kurban iki ya iku para jemaat gréja sing lagi metu saka misa taun anyar
Bomé njeblug kira-kira pukul 0.20 wektu lokal.
Adhi Ari-Ari Adhi ari-ari iku istilah ing kaprecayan utawa budaya Jawa, sing nganggep yèn ari-ari (basa Indonésia: "tali pusat") kang nèmpèl ing wudel nalika lair, minangka sadulur anom utawa adhi saka bayi mau
Ari-ari iku fungsiné kanggo nyaluraké panganan marang bayi nalika isih ana ing sajeroning kandhutan ibu
Sawisé pupak puser (puput puser), ari-ari banjur dipendhem ing taman saubengé omah lan diwènèhi sesaji samurwaté
Yèn wayah wengi ing papan mendhem ari-ari mau biyasa dipasang senthir utawa dilah
Miturut kaprecayan Jawa, ana sadulur siji manèh sing ngancani bayi wiwit isih ana ing kandhutan ibu, ya iku kakang kawah (ing basa Indonésia diarani "plasenta").
Klabang Klabang utawi saged kasebat babak salu (Ing basa Inggris namanipun "centipede" punika kalebet kempalan kéwan arthropoda ingkang kagolong kelas Chilopoda lan supfilum Myriapoda
Klabang punika kéwan metameric ingkang gadhah sepasang suku ing saben ros awakipun lan klabang punika asring kasebat kéwan sikil sèwu (1000)
Kéwan punika kagolong kéwan ingkang gadhah upas utawi wisa lan kagolong kéwan nokturnal
Coro Coro kalebu gegremet utawa kéwan kang diwedèni, ora amarga rupaé kang medèni nanging amarga coro ndadèkaké panggonan reged lan ora séhat
Coro kalebu kéwan kang tuwa dhéwé ing donya kang asalé saka jaman purba
Coro duwé habitat mèh ing saindenging donya kajaba kutub utara
Coro duwé awak kang bisa tahan ing warna-warna kaanan lan bisa lumayu kanthi lincah
Kéwan coro iki jinisé akèh, kurang luwih nganti éwonan spésies
Coro utawa sok diarani sajeroning basa Indonésia karan jeneng kecoa iku kagolong jinis insèkta saka ordo Blattodea kurang luwih ana 3.500 spesiés saka 6 familia
Coro bisa urip ana ing tlatah donya ing bumi iki mligi iklim tropis, nanging ora bisa urip ana ning tlatah kutub utawa panggonan kang adhem (anyep/anyes), apa manèh mangsa adhem amarga ora bisa gawé anget awaké
Coro lumrahé urip ana ing panggonan kang lembab lan reged, kaya ta: larahan, gudhang, lemari klambi, kandhang sapi, bèbèk pitik lan ing tumpukan gombal-gombal amoh (sandhangan tilas)
Ing antara spesiés kang paling misuwur ya iku coro Amérika, "Periplaneta americana", kang duwé dawa 3 cm, kecoa Jerman, "Blattella germanica", dawané ±1½ cm, lan kecoa Asia, "Blattella asahinai", dawané kurang luwéh 1½ cm
Coro asring dianggep ama ing yasan, kandhang, kamar, pawon
Coro urip ing donya wis 300 taun kapungkur
Coro nduwé jeneng liya lipas kang asring dikelompokaké karo jangkrik (Ordho Orthoptera) utawa walang
Coro kang akèh urip ing pemukiman ya iku Periplaneta americana (kecoa amerika) dan Blatella germanica (kecoa jerman), Periplaneta australasiae (kecoa australia), P
brunnea (kecoa coklat), Neostylopyga rombifolia, Nauphoeta cinerea dan Symploce sp, sanajan keberadaannya jarang
Dasanamane kecoa: Coro kéwan kang diwedéni
Panyebab kang ndadékaké coro dadi kéwan kang diwedéni ya iku: Mateni coro
Cara matèni cara antarané: Béda panggonan béda jinis
Coro jinisé dibedakaké manut karo awaké
Coro kang ana ing omah-omah lumrahé dibedakaké dadi loro ya iku coro amerika/ American cockroach (periplaneta Americana) lan coro Jerman/German cockroach (Blattela Germanica)
Coro amerika lumrahé urip ing papan kang peteng lan lembab, déné coro jerman seneng uruip ing panggonan kang akèh panganane kaya ta pawon, lemari makan utawa plafon omah
Otak Coro Ngandhut Antibiotik
Nadyan kéwan iki dianggep kéwan kotor, nanging para ilmuwan bisa manfaatké kéwan iki
Daily Mail nguji lan nemu yèn ing jaringan utek lan sistem saraf gegremet bisa maténi 90 persèn luwih infeksi MRSA lan E-coli tanpa maténi sèl manungsa
Simon Lee, peneliti saka pascasarjana University of Nottingham ngandaraké yèn coro nduwé sipat antibiotik kang kuwat sawisé nemu 9 molekul kang béda ing jaringan awaké coro kang bisa maténi baktèri
Miturut Kee antibiotik iki bisa kanggo alternatif kanggo obat amarga ora ana efek sampingé, béda kaya obat-obat saiki kang duwé efek samping
Awak coro dhapuré oval utawa lonjong (pipih dorsoventral, ukurané kurang luwih 1–5 cm
Coro nduwé lapisan kulit luar kang diarani integumen
Integumen iku kulit kaya elar kang alus lan wernane coklat nom utawa tuwa, kulit iki manggon ing awaké coro kang paling njaba.
Coro nduwé sikil kang kuwat lan nduwé sapasang anténa, uga cangkem kanthi untu geraham kang kuwat
Lar utawa sayape ana rong pasang, lar kang kapindho iki kalebu lar kang kuwat, déné pasangan lar kapisan gunané kanggo nglindungi lar kang diaranitègmina.Tègmina luwih kaku lan kuwat kang bisa njaga awak saka [[dehidrasi
Kategori:Kategori Commons tanpa pranala ing Wikidata Kategori:Sato kéwan Kategori:Gegremet Kategori:Ama
Kalajengking Kalajengking yaiku kelompok kéwan mawa ros duwé wulu sikil (oktopoda) kang kagolong ing ordho "Scorpiones" saka kelas Arachnida
Kalajengking isih kalebu sadulur karo ketonggèng, kalamangga (mangga), tungau, lan caplak
Kurang luwih ana 2000 rupa kalajengking
Uripé akèh tinemu ing tlatah kidul saka 49° U, lan ora bisa urip ana ing tlatah Niu Selan lan Antarktika
Awaké kalajengking dipérang dadi rong sègmèn: "cephalothorax" lan "abdomen"
Abdomèn kagolong saka mesosoma lan metasoma
Kabèh spésies kalajengking duwé upas
Karana kalajengking kagolong ana ing neurotoksin (racun saraf)
Kang ora kalebu yaiku "Hemiscorpius lepturus" amarga duwé upas sitotoksik (racun sèl)
Neurotoksin kagolong protéin cilik lan uga natrium lan kalium, gunané kanggo ngrusak lakuné syaraf mangsané kang dientup
Kalajengking migunakaké upas kanggo matèni utawa nglemesaké mangsané supaya bisa rikat dipangan
Upas kalajengking gunané kanggo artropoda liyané, lan ana uga kalajengking kang ora mbebayani kanggo manungsa; entupé mung ngasilaké rasa kemeng (kaya ta rasa lara, lan abuh
Naging ana salah siji kalajengking, ing kulawarga Buthidae kagolong mbebayani kanggo manungsa
Salah sijiné kang mbebayani yaiku "Leiurus quinquestriatus", lan keturunan saka "Parabuthus", "Tityus", "Centruroides", sarta kang utama "Androctonus"
Kalajengking kang paling mbebayani yaiku njalari patiné manungsa kaya ta jinis "Androctonus australis".
Palawija Palawija kanthi barès tegesé "tuwuhan kaloro"
Tembung iki kamungkinan asal saka basa Sangskreta: "phaladwija" ('asil kaloro') lan dadi asil panèn kapindho sajabané pari
Sajeroning pangertèn saiki, palawija tegesé kabèh tetuwuhan pertanian samangsa sing ditandur ing lahan garing
Lumrahé palawija wujud tuwuhan kacang-kacangan, serealia saliyané pari (kaya ta jagung), lan uwi samangsa (ketéla pohung lan ketéla rambat)
Ana sawatara jinis golongan palawija, dideleng saka dunungé woh utawa uwiné, ya iku: pala kapendhem, pala gumantung, pala kasampar, Pala kirna/pala kitri
Ing Indonésia ana loro lembaga panelitèn pertanian sing mligi naliti palawija:
Ketéla pohung Ketéla pohung utawa singkong utawa kaspé, utawa sajeroning Basa Indonésia ubi kayu utawa ubi pohon, iku tetuwuhan taunan tropika lan subtropika saka kulawarga Euphorbiaceae
Uwiné dikenal minangka panganan pokok sing ngasilaké karbohidrat lan godhongé minangka janganan
Téla pohong ing tlatah Surabaya karan "menyok", ing tlatah Banyumasan diarani "bodin", yèn ing tlatah Kulon Praga sisih lor lan sapérangan Magelang sinebut "jendal" ya iku jinis tetuwuhan kang biyasa ditandur ana ing tegalan ing mangsa rendheng
Tela kang ditandur ing taun tropika lan subtropika asalé saka kulawarga Euphorbiaceae
Umbiné mumpangaté akèh, salah sijiné bisa kanggo bahan panganan pokok lan ngasilaké karbohidrat lan godhong bisa kanggo sayuran
Godhong téla iku jenengé jlegur
Umbi téla kang ana ing lemah (siti) mertandhakaké, tetuwuhan iki kagolong ing suku palakepedhem, duwé oyot kang dadi pohung utawa umbi
Kanthi duwé titikan wujudé rata-rata gilig lan lonjong
Ing pohong duwé garis tengah kurang luweh 2–3 cm lan dawané kira-kira 50–80 cm
Dawa lan gedhené téla bisa diprabawai saka jinisé kang ditandur ana ing tegalan
Werniné tela ana loro putih lan kuning
Sajarah lan prabawa ékonomi
Jinis ketéla pohung "Manihot esculenta" sepisanan dikenal ing Amérika Kidul banjur tumangkar ing mangsa pra-sajarah ing Brasil lan Paraguay
Jinis-jinis modhèren saka spésies sing wis dibudidaya bisa tinemu tuwuh ing Brasil kidul
Sanadyan spésies "Manihot" sing alasan akèh, kabèh varitas "M
Prodhuksi ketéla pohung donya dikira-kira ngancik 184 yuta ton ing taun 2002
Sapérangan gedhé prodhuksi diasilaké ing Afrika 99,1 yuta ton lan 33,2 yuta ton ing Amérika Latin lan Kapuloan Karibia
Téla ditandur ing Indonésia kanggo panganan pokok (mangsa iku Hindhia Walanda) lan didol ing taun 1810, lan sadurungé kawanuhaké karo wong Portugis ing abad kaping 16 ning Nuswantara saka Brasil
Ing sawatara nagara, ketéla pohung wis akèh digawé bahan bakar ethanol, lan ketéla pohung dadi bahan bakar wigati
Ketéla pohung biyasa kanggo panganan kéwan
Damèn godhong ketéla pohung sing wis digaringaké sadina utawa rong dina dianggo panganan kéwan kaya déné sapi, wedhus utawa wedhus gibas.
Llama Llama ("Lama glama") iku kéwan camelidae sing uga kéwan asli Amérika Kidul
Llama uga biyasa kanggo kéwan pangangkut barang déning masarakat Inka lan masrakat ing kiwa-tengené pagunungan Andes
Kéwan iki dhuwuré bisa nganti 1,6 mèter tekan 1,8 mèter kanthi bobot 127 kilogram tekan 204 kilogram
Bayi Llama (diarani "cria") duwé bobot watara 9 kg tekan 14 kg
Llama iku kéwan sosial sing urip kanthi golongan
Llama bisa nggawa barang 25% tekan 30% saka bobot awaké.
Camelidae Camelidae kéwan mawa driji kuku genep, diklasifikasikaké sajeroning ordho Artiodactyla
Onta iku spésies misuwur saka famili iki
Anggota famili Camelidae liyané ya iku llama, alpaca, vicuna, lan guanaco
Anggota Artiodactyla liyané ya iku babi, jaran nil, lan ruminansia
Camelidae iku kéwan gedhé kanthi wangun gulu sing khas lan sikil sing dawa.Lan kéwan-kéwan iki hèrbivor
Camelidae dibédakaké karo ruminansia amarga sapérangan bab
Untuné nuduhaké sisa untu seri ing rahang ndhuwur, lan untu seri katelu tuwuh dadi mèmper gadhing
Camelidae uga duwé siyung, lan untu graham ngarep sing mèmper gadhing sing kapisah karo untu graham mburi déning sawijining let
Struktur otot sikilé uga béda karo kéwan liyané, sikilé dadi siji karo awak liwat pupu pérangan ndhuwur, béda karo kéwan liya sing wis dadi siji ing pérangan dhengkul liwat otot lan kulit
Saéngga kanggo lèrèn, kéwan iki kudu sedheku
Kéwan iki duwé telung ruang ing saluran pancernan, béda karo ruminansia sing ana papat
Lan béda liyané ya iku wangun sel getihé sing wangun elips
Kéwan iki duwé antibodi sing unik sing duwé sithik pacawangan saéngga ukurané adoh luwih cilik tinimbang kéwan liyané
Kéwan iki ora duwé cakar, nanging mung kuku gedhé cacahé loro lan tlapak sikil sing empuk
Camelidae Amérika Kidul mupangataké kuku gedhé iku kanggo adhaptasi ing kaanan lingkungan sing njuleg lan akèh watuné, ngundhakaké "grip"é sajeroning "mendaki".
Pentagon The Pentagon iku gedhong Departemen Pertahanan AS ing Arlington, Virginia cerak Washington D.C., sing wangun segi lima (basa Yunani: pentagon)
Pentagon iku kantor utama angkatan bersenjata AS
Pentagon déning akèh pihak dideleng minangka salah siji gedhong sing dirancang kanthi èfisién
Sistem gang ing njero gedhong iki dawané ana 28 kilomèter lan wiyaré ana 11 hektare
Nanging saben papan ing njero gedhong iki bisa ditempuh ing sajeroning wektu pitung menit kanthi lumaku
Pentagon dibangun nalika Perang Donya II
Olèhé yasa wiwit tanggal 11 September 1941
Taun 1943, 18 sasi sawisé diwiwiti, gedhong iki rampung
Préesidhèn Roosevelt ngira yèn gedhong iki mung gedhong sauntara waé lan sawisé PD II bakal dianggo minangka gedhong Arsip Nasional
Nalika taun 1998 gedhong iki dirénovasi
Nalika "Serangan 11 September 2001", montor mabur American Airlines Pamaburan 77 ditabrakaké menyang gedhong iki
Nanging bisa diarani sawijining kabegjan sajeroning musibah, papan sing ditabrak iku papan sing nembé dirénovasi
Sawisé prastawa iki, rénovasi diterusaké lan diprakirakaké bakal rampung taun 2008.
Kaérut Kaérut ("Maranta arundinacea")iku sajinis tetuwuhan awangun terna kang ngasilaké dhangkèl kang bisa dipangan
Kaérut ora tau dadi sumber panganan pokok, nanging kerep ditandur ing pakarangan ing padésan minangka cadhangan panganan ing dalem mangsa paceklik
Tuwuhan iki uga diarani: angkrik, érut, gaérut, garut, gerut, girut, irut, jelarut, jengkerut, jlarut, klirut, kérut, lérut, midri, lan waérut
Terna menaun, tegak, kanthi wit kang cabang menggarpu, dhuwur 40–100 cm
Rimpangé empuk lan engkak, mawa daging, kaputih-putihan utawa semu abang kanthi sisik godhong putih semu abang
Godhong mawa tangkai dawa, mawa pelepah ing pangkalé lan tansaya kandel, kanthi helaian awangun lonjong kanthi pucuk lancip
Kembang majemuk sajeroning malai terminal (ing pucuk wit), zigomorfik,awarna putih
Woh lonjong, abang tuwa, gundhul nganti mawa rambut
Garut mligi ditandur kanggo dijupuk uwiné, kang ngasilaké pathi kanthi kualitas dhuwur, kanthi ukuran alus lan regané larang
Rimpang garut uga bisa didadèkaké sumber karbohidrat alternatif kanggo ngganti glepung trigu
Rimpang segar mengandung air 69–72%, protéin 1,0–2,2%, lemak 0,1%, pati 19,4–21,7%, serat 0,6–1,3% dan abu 1,3–1,4%
Glepung garut becik kanggo dikonsumsi déning wong kang lemah utawa kang nembé mari saka lara, amarga gampang dicerna déning panandhang masalah weteng utawa masalah usus
Glepung iki uga minangka pengenyal manéka jinis panganan, bumbu, sup, gula-gula, masakan lan panganan panutup kaya ta puding lan ès krim
Bubur saka rimpang kang isih seger minangka obat olès tatu lan tatu mawa nanah; pathiné dicampur karo banyu utawa susu dipigunakaké kanggo nambani masalah-masalah weteng (contoné nambani keracunan) lan diaré
Kabèh pérangan rimpang kang durung ngandhut serat bisa dipangan kanthi cara dikukus utawa dipanggang luwih dhisik
Bubur kang diasilaké saka rimpang dipigunakaké sajeroning pabrik kertas, karton, bantal lan papan témbok, lan pathiné minangka bahan dhasar wedhak, lem lan sabun
Ampas sisa gawé glepung dimupangataké kanggo pakan sato iwèn lan pupuk
Sauntara iku, sapérangan kultivar garut kanthi godhong kang warnané merak ati disenengi uga minangka tuwuhan hias.
Mangsa paceklik Mangsa paceklik ya iku mangsa susah pangan, amarga ing mangsa iki tuwuhan susah urip lan uga ora ana panènan
Lumrahé ing mangsa paceklik iki reregan kebutuhan sandhang pangan dadi larang lan para among tani ora duwé pengasilan amarga tuwuhan ora subur malah kerep dadi gagal panèn
Ing tlatah sawah tadhah udan racaké mangsa paceklik iku kedadéyan ing mangsa pancaroba lan mangsa katiga amarga curah udan mung sethithik lan ora nyukupi kanggo kabutuhan tetuwuhan
Kanggo ngatasi kakurangan pangan, para kadang tani biasa nenandur palawija kaya ta jagung, ketéla pohung, ketéla rambat, ganyong utawa kaérut
Asil palawija iki bisa kanggo pangan kulawarga kang kakurangan pari utawa beras kang wis dadi kabutuhan pokoké
Ing mangsa paceklik iki racaké banjur disusul usum penyakit
Bab iki disebabaké anané kakurangan gizi lan sanitasi kang kurang olèh kawigatèn
Rega obat-obatan uga larang saéngga para padunung ora kuwagang tuku obat
Kaanan kaya ngéné iki banjur bisa nuwuhaké pageblug
Kanthi anané kabiasaan iki, para padunung karang padésan banjur padha nandur tuwuhan obat kulawarga, supaya bisa nambani warga kang ketaman lara, nganggo obat-obatan hèrbal utawa jamu.
Pekarangan Pekarangan utawa pelataran utawa latar iku aréal lemah ing saubengé omah, kang racaké wujud lemah utawa ditanduri suket utawa diatosaké nganggo semèn utawa bata
Sawetara péranganing pekarangan kerep uga diolah dadi taman utawa kebon kang ditanduri pethètan utawa kembang
Pekarangan uga kerep ditanduri tuwuhan-tuwuhan kang migunani, contoné tuwuhan kang ngasilaké bahan kanggo gawé panganan kaya ta: kaérut lan ganyong ngiras kanggo pager tapel wates pekarangan karo omah
Saliyané iku pekarangan mligi ing karang padésan biyasa ditanduri tuwuhan obat kulawarga utawa kerep dicekak TOGA, minangka "apotik hidup"
Sing ditandur ing "apotik hidup" iki antarané tetuwuhan kang biyasa digawé bumbu lan obat, kaya ta: jaé, kencur, temulawak, kunir, blimbing wuluh lan sapanunggalané
Pekarangan kang cukup jembar uga kerep dadi papan panggonan dolanan bocah cilik, kaya ta dolanan bal-balan, umbul, benthik, pasaran, bedhil-bedhilan lan sapanunggalané.
Mangsa semi Mangsa semi iku siji saka patang mangsa ing laladan nontropis, peralihan saka mangsa adhem menyang mangsa panas
Ing wilahan lor bumi, mangsa semi diwiwiti udakara tanggal 21 Maret tekan 21 Juni, sauntara ing wilahan kidul bumi mangsa semi diwiwiti udakara tanggal 23 September tékan 21 Dhésèmber
Mangsa semi ditengeri saka salju kang wiwit lèlèh, tetuwuhan kang lekas semi lan kéwan kang padha tangi sawisé hibernasi sajroning mangsa adhem.
Mangsa gugur Mangsa palastra iku salah siji saka patang mangsa ing laladan mawa iklim sedheng, mangsa peralihan saka mangsa panas menyang mangsa adhem
Ing zona iklim sedheng, mangsa palastra iku mangsa ing endi akèh-akèhé tuwuhan dipanèn utawa dipetik, lan wit deciduous ngrontoké godhong-godhongé
Mangsa iki uga wujud mangsa ing endi dina-dina tambah cendhèk lan adhem (mligi ing latituda lor), lan paningkatan presipitasi ing sapérangan pérangan donya
Ing wilahan lor bumi, mangsa palastra diwiwiti udakara tanggal 23 September tekan 21 Dhésèmber, sauntara ing wilahan kidul bumi mangsa palastra diwiwiti udakara tanggal 21 Maret tekan 21 Juni
Sacara astronomi, bumi wiwitané saka equinox autumnal lan pungkasané ing titik walik srengéngé
Nanging, meteorologis ngétung sasi-sasi September, Oktober, lan November ing wilahan lor lan Maret, April, lan Mèi ing wilahan kidul minangka mangsa palastra
Sawijining "pengecualian" dhéfinisi iki tinemu ing Kalèndher Irlandia, ing kana isih mèlu ubengan Keltik, yaiku mangsa palastra diétung saka sasi-sasi Agustus, September, lan Oktober
Sanajan dina-dina wiwit saya cendhak ing sasi Juli utawa Agustus ing latituda lor lan sajeroning sasi Januari lan Fèbruari ing kidul, lumrahé ing sasi September utawa Maret srengéngé lingsir luwih awal
Ing akèh nagara mangsa semi wujud awal saka taun sekolah, amarga nagara-nagara mau lumrahé wiwit ing awal September utawa awal Maret gumantung saka latituda.